Sieviete zilā kleitā lasa vēstuli pie loga
"Sieviete zilā kleitā lasa vēstuli pie loga" (nīderlandiešu: Brieflezende vrouw in het blauw) jeb "Sieviete lasa vēstuli" (nīderlandiešu: Brieflezende vrouw) ir nīderlandiešu gleznotāja Jana Vermēra eļļas krāsas glezna. Glezna ir Amsterdamas pilsētas īpašums kā daļa no Adriāna van der Hopa mantojuma. Glezna atradusies Rijksmuseum kolekcijā kopš tā izveides un bija pirmais Vermēra darbs, kas nonācis muzeja īpašumā.